Le Chant du loup (film, 2019)

Le Chant du loup (Lo Cant del lop) es un film francés escrich e realizat per Antonin Baudry, sortit en 2019.

Es lo primièr long metratge del realizator.

Lo film seguís Chanteraide (François Civil), una de las "aurelhas d'aur" de la Marina nacionala, especialista de la guèrra acostica. Ocupa un ròtle essencial a bòrd del sosmarin Titane mas del temps d'una mission, fa una error d'analisi que met en perilh tot l'equipatge. A lor retorn de mission, ensaja d'en aprene mai sus la traça sonòra e descobrís una informacion cruciala que deven la clau per evitar un conflicte nuclear mondial.

 Sinòpsi 

Lo film comença amb una citation atribuïda a-n Aristotèl :  »

vinheta|drecha|Lo sosmarin nuclear d'ataca de classa Rubis, Le Saphir, correspondent al sosmarin Le Titane dins lo film.

Lo Titane, sosmarin nuclear d'ataca fictiu de classa Rubis (Robin) de las Fòrças Sosmarinas Francesas, comandat pel capitani de fregata Grandchamp (Reda Kateb) e assistit pel capitani de corveta D'Orsi (Omar Sy), es en mission al larg de la còsta siriana per recobrar un comando marin quand una fregata iraniana se bota a los percaçar. L'aurelha d'aur del sosmarin, Chanteraide (qu'es subrenomat "cauceta" dempuèi qu'a desmembrat las sias cauçaduras pendent un precedent embarcament) senhala un son dobtós mas o capita pas a identificar. Li sembla èsser un sosmarin rus de quatre palas, çò que correspond pas a cap de submergible en servici. Premsat per los seus superiors, o classifica coma provenent d'un cachalòt malaut. Malaürosament, qualques minutas mai tard, lo Titane es localizat per aqueste sosmarin e atacat per un elicoptèr iranian. Grandchamp ordena d'emergir, perven a o destruire de defòra de l'aparelh amb un lança-roqueta (Panzerfaust 3) e a recuperar lo comando. Tornats a la basa, Grandchamp rassegura Chanteraide sus son error e li torna dire que li fa fisança.

 Seleccion d'actors 
 François Civil : Primièr mèstre Chanteraide, operator de sonar et aurelha d'aur, subrenommat « Cauceta »
 Omar Sy : Capitani de corveta puèi Capitani de fregata D'Orsi, comandant en segond, puèi comandant del sosmarin  Titane
 Mathieu Kassovitz : Vice-amiral d'escadra que comanda la fòrça oceanica strategica francesa
 Reda Kateb : Capitani de fregata , puèi Capitani de vaissèl Grandchamp, comandant del sosmarin Titane, puèi de L'Effroyable
 Paula Beer : Prairie, l'amigueta de Chanteraide, subrenommat « Diane »
 Étienne Guillou-Kervern : mèstre de central
 Damien Bonnard : oficièr de navigacion de L'Effroyable
 Jean-Yves Berteloot : Capitani de fregata del Centre d'Interpretacion e de Reconeissença Acostica (CIRA) de Tolon
 Alexis Michalik : B. Ramis du Réault, comandant en segond de L'Effroyable
 Bastien Ughetto : operator de torpilhas
 Marc Ruchmann : cap de CO (centre d'operacions) de L'Effroyable
 Philippe Maymat : cap del estat-major particular del president de la Republica francesa (voix off) 
 Guillaume Duhesme : Elaboracion SNA